CELEX: C2006/261/49
Language: lt
Date: 2006-10-28 00:00:00
Title: Byla T-245/06 2006 m. rugsėjo 4 d. pareikštas ieškinys byloje Euro-Information prieš VRDT (CYBERGUICHET)

28.10.2006   
            
            
               LT
            
            
               Europos Sąjungos oficialusis leidinys
            
            
               C 261/26
            
         2006 m. rugsėjo 4 d. pareikštas ieškinys byloje Euro-Information prieš VRDT (CYBERGUICHET)
   (Byla T-245/06)
   (2006/C 261/49)
   Kalba, kuria surašytas ieškinys: prancūzų
   Šalys
   
      Ieškovė: Européene de traitement de l'information SAS (Euro-Information) (Strasbūras, Prancūzija), atstovaujama advokatų P. Greffe, A. Jacquet ir J. Schouman
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Ieškovės reikalavimai
   
               —
            
            
               panaikinti visą 2006 m. liepos 5 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą, kuriuo atsisakoma įregistruoti Bendrijos prekių ženklo CYBERGUICHET paraišką Nr. 4 114 575 visų paraiškoje nurodytų 9, 36 ir 38 klasių prekių ir paslaugų atžvilgiu;
            
         
               —
            
            
               įregistruoti Bendrijos prekių ženklo CYBERGUICHET paraišką Nr. 4 114 575 visų paraiškoje nurodytų prekių ir paslaugų atžvilgiu.
            
         Ieškinio pagrindai ir pagrindiniai argumentai
   
      Prašomas įregistruoti Bendrijos prekių ženklas: žodinis ženklas CYBERGUICHET 9, 36 ir 38 klasių prekėms ir paslaugoms (paraiška Nr. 4 114 575)
   Eksperto sprendimas: atsisakyti įregistruoti
   
      Apeliacinės tarybos sprendimas: atmesti skundą
   
      Ieškinio pagrindai: ieškovė tvirtina, kad priešingai nei VRDT Apeliacinė taryba nusprendė ginčijamame sprendime, jos prekių ženklas yra laisvai pasirinktas ir turi pakankamus skiriamuosius požymius, reikalaujamus pagal Tarybos reglamentą Nr. 40/94 (1), paraiškoje nurodytų prekių ir paslaugų atžvilgiu.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL 1994, L 11, p. 1)